open-index/open-wikipedia-markdown huggingface dataset:
הנרי רויס

ממוזער|220px|הנרי רויס
סר **פרדריק הנרי רויס** (אנגלית: Frederick Henry Royce; ) מהנדס, מעצב רכב ותעשיין אנגלי אשר ייסד עם צ'ארלס רולס וקלוד ג'ונסון את יצרנית הרכב רולס-רויס.

רויס מונה לקצין מסדר האימפריה הבריטית.

## הנרי רויס - ראשית דרכו
רויס נולד לג'יימס ומרי רויס, ב- Alwalton במחוז Huntingdonshire בבריטניה. רויס היה הצעיר מבין חמשת ילדי הזוג. משפחתו של רויס ניהלה טחנת קמח, אך העסק נכשל והמשפחה עברה להתגורר בלונדון. עקב מותו של האב בשנת 1872 נאלץ רויס הילד לעסוק במכירת עיתונים, ובמסירת מברקים, לצד לימודיו העיוניים. בשנת 1882 עבר לליברפול שם עסק בעסקי תאורת רחוב לתיאטרון. בשנת 1884 נכנס עם ארנסט קלרמונט (Ernest Claremont) לשותפות לעסק של אביזרי חשמל ביתיים.

## הקמת חברת "רולס-רויס"
בשנת 1901 התחיל רויס הצעיר להתמקד בעולם הרכב. רויס בנה מנוע 2 צילינדרים, אשר הורכבה על דגם ה-רולס-רויס 10 כ"ס. שורשי חברת "רולס-רויס לימיטד" מבוססים על חברה שהקים ב-1904 הנרי רויס במנצ'סטר. במאי 1904 הוא נפגש עם סוחר הרכב צ'ארלס רולס שהסכים לשווק את המכוניות החדשות באופן בלעדי. 

דגם ה-רולס-רויס 10 כ"ס תוכנן על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, לאחר שחתמו על הסכם איחוד ב-23 בדצמבר 1904. הדגם שווק על ידי סוכנות C.S.Rolls & Co

חברת רולס-רויס המשותפת שהייתה קרויה "רולס רויס לימיטד" נוסדה ב-15 במרץ 1906. בשנת 1908 עברה חברת "Rolls-Royce Limited" ל- דרבי.

רויס עיצב את דגם ה-רולס-רויס V-8 (1905), את דגם ה-רולס-רויס 30 כ"ס ואת ה-רולס-רויס פנטום 3.

ב- 1910 עם מותו של רולס בתאונת מטוס השותפות הסתיימה.
ב- 1912 עבר להתגורר ב- דרבי. ב-1917 עבר למערב ויטרינג (West Wittering) ב-West Sussex, בבריטניה. ב-1928 פיתח את: "מנוע R" אשר הורכב על מטוס מדגם "Supermarine S.6B" וזכה לשיא אווירי של 357.7 מייל לשעה.

באוקטובר 1932 השיק את מנוע ה- "PV12", מנוע אשר הורכב על מטוסים בריטיים. מנועיו של רויס תרמו רבות להתפתחותו של חיל האוויר המלכותי, בעיקר בתקופת מלחמת העולם השנייה.

בשנת 1932 חברת "רולס-רויס לימיטד" השתלטה על חברת בנטלי.

רויס נפטר ב- 1933. לא הותיר צאצאים. היה נשוי ל- Minnie Punt בין השנים 1893–1912.

## חברת [[רולס-רויס]]

**רולס-רויס** (באנגלית: **Rolls-Royce**) היא יצרנית בריטית לכלי רכב ומנועים לתעופה. שני התחומים הופרדו לחברות נפרדות בשנות ה-80 של המאה ה-20. תחום הרכב נמצא בבעלות יצרנית הרכב הגרמנית BMW משנת 2003.

## ראו גם
* רולס-רויס
* צ'ארלס רולס
* רולס-רויס 30 כ"ס
* רולס-רויס סילבר גוסט
* רולס-רויס 10 כ"ס
* רולס-רויס V-8 (1905)
* רולס-רויס 15 כ"ס
* שריונית רולס-רויס
* רולס-רויס 20 כ"ס
* רולס-רויס 20-25 כ"ס
* רולס-רויס 25/30 כ"ס

## קישורים חיצוניים

* 
* 
* 

*
קטגוריה:מעצבי רכב
קטגוריה:בריטים שנולדו ב-1863
קטגוריה:בריטים שנפטרו ב-1933
דייוויד אברמסון

**דייוויד אברמסון** (באנגלית: **David H. Abramson**; נולד ב-1944) הוא שחיין יהודי-אמריקאי בעבר, אלוף ושיאן המכביה השישית (השישית 1961). שיאן ה-NCAA במשחה ל-500 יארד חופשי ואלוף המכללות במשחה ל-440 יארד חופשי בפעם האחרונה שמשחה זה התקיים.

אברמסון מומחה ברפואת עיניים אונקולוגית ומנהל המחלקה ב-Memorial Sloan Kettering Cancer Center (MSK or MSKCC), שבניו יורק, המחלקה היחידה מסוגה בארצות הברית.

## ביוגרפיה
אברמסון נולד וגדל במנהטן, בנם השני של ג'ק ורות' אברמסון. הוא גדל במשפחה של שחיינים. אביו ג'ק, היה חבר בוועד האולימפי האמריקאי ומנהל המבחנים האמריקאים בשחייה, קפיצה למים וכדורמים לאולימפיאדת טוקיו (1964). שני אחיו, הבכור אלן והצעיר ריצ'רד, היו שחיינים מצטיינים.

### כוכב המכביה שישית
בתחרויות השחייה של המכביה השישית שנערכו בספטמבר 1961 זכה אברמסון ב-3 מדליות זהב, במשחה ל-400 מטר חuפשי בשיא מכביה חדש של 4:33.0 דקות, לפני דייוויד קרצקי מארצות הברית (4:49.5 דקות) וג. סולטמן מדרום אפריקה (4:49.5 דקות), במשחה ל-1500 מטר בשיא מכביה חדש של 18:45.4 דקות, לפני אחיו הצעיר ריצ'רד אברמסון (19:33.2 דקות) וג. סולטמן (19:35.6 דקות) ובמשחה שליחים 4x200 מטר בשיא מכביה חדש של 8:46.3 דקות, לפני ישראל 9:23.3 דקות ודרום אפריקה (9:25.6 דקות).

בשנת 1965 סיים את לימודיו באוניברסיטת הווארד.

## תארים והישגים
* בשנת 1993 נבחר אברמסון להיכל התהילה של אוניברסיטת הרווארד.

## קישורים חיצוניים

* 
* Harvard Men’s Swimming Class of 1965 Takes On Swimmers in 2015 , Harvard University, June 02, 2015 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:אלופי המכביה: שחיינים
קטגוריה:בוגרי בית הספר לרפואה באוניברסיטת הרווארד
קטגוריה:רופאים יהודים אמריקאים
קטגוריה:שחיינים יהודים אמריקאים
קטגוריה:מדינת ניו יורק: שחיינים
קטגוריה:אמריקאים שנולדו ב-1944
רנסאנס (מפלגה)

[ממוזער|250px|לוגו המפלגה הראשוני, כפי שהוצג ב-[8 באפריל 2016]]
ממוזער|250px|עמנואל מקרון, מייסד המפלגה בדצמבר 2014
מפלגת **רנסאנס** (בצרפתית: **Renaissance**), שבעבר נקראה **הרפובליקה בתנועה!**, היא מפלגת מרכז ליברלית צרפתית הדוגלת ב"דרך השלישית", בליברליזם חברתי ובתמיכה באיחוד האירופי ובברית נאט"ו. המפלגה נוסדה ב-6 באפריל 2016 על ידי עמנואל מקרון, המזהה אותה כפרוגרסיבית.

מאז יוני 2017 המפלגה היא מפלגת השלטון בצרפת.

## שמות המפלגה
המפלגה נרשמה בשם הרשמי **Association pour le renouvellement de la vie politique** (בעברית: **האגודה להתחדשות פוליטית**). היא כונתה בשנים 2016–2017 ***' (ב[[עברית]]: '''קדימה!''' או '''בתנועה!'''; [[תעתיק]]: '''אן מארש!'''). לאחר מכן כונתה, בשנים 2017–2022, '''הרפובליקה בתנועה!''' או '''הרפובליקה צועדת!''' (ב[[צרפתית]]: ***'). במאי 2022 שונה שמה ל"רנסאנס".

## היסטוריה
המפלגה הוקמה באמיין על ידי שר הכלכלה לשעבר עמנואל מקרון באפריל 2016 בשם "en marche!" (קדימה!), ומתחילה נועדה להתמודד בבחירות הפרלמנטריות בצרפת ביוני 2017 על מנת לצבור רוב באספה הלאומית של צרפת.

לאחר שיו"ר המפלגה עמנואל מקרון נבחר לנשיא צרפת במאי 2017, המפלגה שינתה את שמה ל-"" ותחת שם זה התמודדה בבחירות לאספה הלאומית ביוני 2017.

כמפלגה בת 267,745 חברים רשומים, היא יצרה ברית עם רשימת מודם (MoDem), בראשות פרנסואה ביירו, יחד הם זכו ברוב המושבים באספה הלאומית בבחירות לפרלמנט 2017. ביחד יש להם 350 צירים מתוך 577, מתוכם 308 לקדימה! ו-42 למודם, וכך הפכה למפלגה הגדולה ביותר בצרפת.

ביוני 2019 הצטרפה לקבוצה התחדשות באירופה.

ב-5 במאי 2022, המפלגה שינתה את שמה **לרנסאנס** לקראת הבחירות לפרלמנט ב-2022. אל הברית עם מודם צורפו רשימת אופק ורשימות קטנות. הברית איבדה את הרוב באספה בעקבות הבחירות.

## אידאולוגיה
אף שמקרון היה חבר המפלגה הסוציאליסטית הצרפתית בשנים 2006–2009 ועצמאי בשנים 2009–2016, המפלגה שהקים אינה מהווה מפלגת שמאל או ימין, ומקרון עצמו מתאר אותה כמפלגה פרוגרסיבית. עם זאת, משקיפים ופרשנים פוליטיים משייכים את המפלגה כמפלגה סוציאל-ליברלית או פשוט מפלגה ליברלית ומפלגת מרכז.

מצע המפלגה ממזג רעיונות סוציאל-דמוקרטים עם כלכלת שוק חופשי בגישת "הדרך השלישית" ("Third Way"), בדומה לביל קלינטון, טוני בלייר וגרהארד שרדר, וכך הגדירו אותה גם מספר מומחים אקדמאיים. הדובר המרכזי במפלגה בעד דרך זו היה ראש הממשלה לשעבר מנואל ואלס, שמאוחר יותר תמך במקרון לנשיאות. המפלגה דוגלת באיחוד בין שברי החברה הצרפתית, המפולגת בין שמאל לימין. מפלגתו נחשבת ככוח הפוליטי הפרו-אירופי המשמעותי והברור ביותר בצרפת, ותומכת בשדרוג מעמד צרפת באיחוד האירופי, לצד תמיכה בקליטת אזרחים זרים שייתנו יד בהזנקת הכלכלה. המפלגה דוגלת במאבק בשינוי האקלים ובקיום הסכם פריז להפחתת פליטת גזי החממה וליושומו האפקטיבי, וכן באיזון בין צרכים אקולוגיים ודרישות כלכליות.

המפלגה תומכת בברית נאט"ו ובעמדה ניצית כלפי התוקפנות של משטרו של נשיא רוסיה ולדימיר פוטין, וכן בהגדלת תקציב הביטחון של המדינה, לצד קבלת פליטים.

גורמים מסוימים בישראל תיארו את מקרון כ"יאיר לפיד הצרפתי", בשל דמיון ביניהם בהלך הרוח הפוליטי.

## תוצאות בבחירות
### הבחירות לנשיאות

### הבחירות לפרלמנט

## ראשי המפלגה
### יושבי ראש
* עמנואל מקרון (עד ה-8 במאי 2017)
* קתרין ברבארו (מאי 2017-מכהנת)

### מזכ"לי המפלגה
* לודוביק שאקה
* רישאר פראן (אוקטובר 2016-מכהנת)

## קישורים חיצוניים

* 

## הערות שוליים

קטגוריה:צרפת: מפלגות
קטגוריה:מפלגות ליברליות
קטגוריה:מפלגות שהוקמו ב-2016
תילתן - המכללה לעיצוב ולתקשורת חזותית

**תילתן – המכללה לעיצוב ולתקשורת חזותית** היא מכללה פרטית שהוקמה בשנת 1994 בחיפה, ונמצאת ברחוב דרך העצמאות בעיר, והייתה המכללה הראשונה שהתמקמה בקמפוס הנמל בחיפה, אותו הגדירה עיריית חיפה בשנות התשעים כקמפוס מתחדש.

## פעילות
מבנה המכללה ממוקם ברובע העיר התחתית בחיפה מול היציאה לנמל חיפה, בסמוך לתחנת רכבת "השמונה", עם תצפית אל הים והנמל. מבנה זה שימש בעברו כסניף של הבנק האנגלי ברקליס, וקומותיה התחתונות של המכללה הן חדרי הכספות של הבנק, עם דלתות מתכת כבדות.

250px|ממוזער|שמאל|חדרים במכללה
תילתן היא מכללה למקצועות העיצוב ומכשירה בעלי מקצוע בתחומים שונים כעיצוב גרפי, עיצוב פנים, צילום, קופירייטינג, עיצוב לאינטרנט, בניית אתרים, עיצוב ופיתוח משחקי מחשב, אנימציה, פוסט-פרודקשן, עיצוב בתלת-מימד ואיור. כמו כן מציעה תילתן תואר אירופי בעיצוב, אשר זוכה להכרה על ידי המל"ג האירופי, ה- ECTS.

לסטודנטים בתילתן ניתנת בחירה בין מסלול ערב, מסלול בוקר או מסלול משולב והלימודים נפתחים בשני מועדים – חורף ואביב. כל הסטודנטים לומדים את היסודות והמבואות שמטרתם להביא את הסטודנט לרמת ידע ראשונית בעיצוב ושליטה מלאה בתוכנות, לפני הפנייתם למסלולי ההתמחות השונים. הלימודים במסלולים הרב-שנתיים מותנים בוועדת התאמה/קופיטסט למסלול קופירייטינג.

תוארי המכללה אינם מוכרים על ידי המועצה להשכלה גבוהה.

תילתן שמה דגש על הקשר עם הקהילה ועל תרומה לקהילה. המכללה מספקת בית ומקום לעמותות רבות ואלו משתמשות בחללי המכללה ובשירותיה. בתילתן מוצבות מדפסות תלת מימד המשמשות רופאים ואנשי רפואה, יחד עם הסטודנטים בכללה, כדי ליצור ידיים בתלת מימד, לילדים אשר נולדו ללא כף יד. בעקבות המיזם, יכולים הילדים לקבל ידיים בעלות נמוכה ביותר ולשפר את איכות החיים שלהם.

אחד מהמסלולים הייחודיים  במכללת תילתן הוא המסלול לפיתוח משחקי מחשב ואפליקציות. מכללת תילתן היא שותף אקדמי של מנוע המשחק Unreal ושל חברת Epic Games. בסטודיו של המכללה פותח משחק מחשב "Grime".

בתילתן פועלות חממות מקצועיות בהן משתלבים חלק מהבוגרים לפני יציאתם לשוק. מספר פעמים בשנה נערך מרתון רישום, ציור וצילום עירום, כהפנינג לסטודנטים ולקהילת האמנים והמעצבים בישראל ובעולם. המכללה אירחה את יום האנימציה הבינלאומי.

## קישורים חיצוניים

* 

## הערות שוליים

קטגוריה:ישראל: מוסדות לימוד
קטגוריה:חיפה: חינוך
מנת משכל (תוכנית טלוויזיה)

**מנת משכל** היא תוכנית טלוויזיה ישראלית, המשודרת בטלוויזיה החינוכית בערוץ 23. בכל פרק ארבעה בני נוער בגילאי 16–18 מזמינים מומחה לדון על נושא ושואלים אותו שאלות מגוונות.

בין המתארחים ד"ר אילת שביט, ד"ר קציעה אלון, פרופ' דני רבינוביץ, הסופרת יהודית רותם, השר לשעבר יוסי שריד, יו"ר הרשות השנייה לשעבר נורית דאבוש ועוד.

## קישורים חיצוניים
*
*מנת משכל, באתר הטלוויזיה החינוכית הישראלית

קטגוריה:הטלוויזיה החינוכית הישראלית: תוכניות וסדרות
קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2010
קטגוריה:תוכניות נוער ישראליות
קטגוריה:הטלוויזיה החינוכית הישראלית - תוכניות לימודיות-חינוכיות
רולס-רויס 20-25 כ"ס

ממוזער|310px| רולס-רויס 20/25 כ"ס, שנת 1932
ממוזער|280px| רולס-רויס 20/25 כ"ס - מבט לתא הנהג
ממוזער|310px| רולס-רויס 20/25 כ"ס, קבריולה, שנת 1935
**רולס-רויס 20/25 כ"ס** (באנגלית: **Rolls-Royce 20/25 HP**) היא מכונית סלון מתוצרת יצרנית הרכב הבריטית רולס-רויס אשר יוצרה בין השנים 1929–1936. סך הכול יוצרו 3,827 יחידות.

## גרסאות
* סדאן - 4 דלתות
* קופה - 2 מושבים
* קבריולה - 2 דלתות
* קבריולה - 4 דלתות
* Landaulet - חלק גג אחורי ניתן לפתיחה ו/או להסרה
* לימוזינה - 4 דלתות
* סטיישן (תמונה מספר 8)

## תמונות

Rolls-Royce 20 25 HP Coupe 1932.jpg| רולס-רויס 20/25, קופה, 2 מושבים, שנת 1932
Rolls Royce 20-25 Cabriolet 1932 3699cc Greensted.JPG | רולס-רויס 20/25, קבריולט, שנת 1932
RollsRoyce 20-25 1929 3.jpg| רולס-רויס 20/25, קבריולט, שנת 1929 - מבט לתא הנהג ולוח מחוונים
Rolls Royce 20 25 1934 Castle Hedingham 2008.JPG | רולס-רויס 20/25, שנת 1934
Rolls Royce - BKE 362 (7760036216).jpg| רולס-רויס 20/25
Image of a Rolls-Royce.jpg| רולס-רויס 20/25
Rolls Royce 20 slash 25 registered July 1934 3680cc rear three quarters.JPG|רולס-רויס 20/25 קבריולט - 4 דלתות
1932 RR 20.25 Shooting Brake.jpg| רולס-רויס 20/25, סטיישן, שנת 1932 (תמונה מספר 8)


## ראו גם
* רולס-רויס
* הנרי רויס
* רולס-רויס 10 כ"ס
* רולס-רויס V-8 (1905) 
* רולס-רויס 30 כ"ס
* רולס-רויס סילבר גוסט
* רולס-רויס 15 כ"ס
* רולס-רויס 20 כ"ס
* רולס-רויס 25/30 כ"ס
* רולס-רויס ריית (1938)
* רולס-רויס פנטום 1
* רולס-רויס פנטום 2
* רולס-רויס פנטום 3
* רולס-רויס פנטום 4
* רולס-רויס פנטום 5
* רולס-רויס פנטום 6
* רולס-רויס סילבר דאון
* רולס-רויס סילבר סראף

## קישורים חיצוניים

* 

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1929
20/25
קטגוריה:מכוניות בריטיות
בנטלי ברוקלנדס קופה

** בנטלי ברוקלנדס קופה** (באנגלית: **Bentley Brooklands Coupé**) היא מכונית ספורט יוקרתית (מכונית-על), אשר יוצרה על ידי חברת בנטלי הבריטית בין השנים 2008–2011.

סך הכל יוצרו כ-550 יחידות. 

דגם ה"בנטלי ברוקלנדס קופה" מאיץ בין 0–97 קמ"ש ב-5.0 שניות.

## תמונות

2008 Bentley Brooklands Coupe NY.jpg| בנטלי ברוקלנדס קופה, שנת 2008
Bentley Brooklands 2008.JPG| בנטלי ברוקלנדס קופה, שנת 2008
Bentley Brooklands – Heckansicht, 10. August 2011, Düsseldorf.jpg| בנטלי ברוקלנדס קופה, שנת 2011
Bentley brooklands.jpg| בנטלי ברוקלנדס קופה


## ראו גם
* בנטלי
* בנטלי סטייט לימוזינה
## קישורים חיצוניים

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2008
קטגוריה:מכוניות בריטיות
ברוקלנדס קופה
מוליפיין

|מסה= 2.9 (כל אחד)
|עוצמת הארה=186 (משותפת)
|טמפרטורה=9,330
|מהירות סיבוב=
|כוכבים נלווים=מוליפיין A/B
|גיל=
}}
**מוּליפֵיין** או **γ בקנטאור** הוא כוכב כפול בקבוצת הכוכבים קנטאור המורכב מזוג כוכבים כמעט זהים. שמו של הכוכב הוא בערבית (**محلفين**) ופירושו מושבע אותו השם ניתן גם לכוכב γ בכלב גדול העמום בהרבה. מוליפיין נמצא כמעט על המשכו של הקו המחבר את אקרוקס וגקרוקס כך שקל לזהותו.

## תכונות
מוליפיין הוא כוכב כפול המורכב מזוג תת-ענקים לבנים מסוג ספקטרלי A1 IV ו-A0 IV, כמעט זהים בתכונותיהם, שנמצאים במרחק של כ-130 שנות אור ממערכת השמש. המסה של כל אחד מבני הזוג היא כ-2.9 מסות שמש, רדיוסיהם כ-3.7 רדיוסי שמש, וכל אחד מהם מאיר בעוצמה של קרוב לפי 100 מעוצמת ההארה של השמש כך שעוצמת ההארה המשותפת שלהם היא פי 186 מעוצמת ההארה של השמש. טמפרטורת פניהם היא סביב 9,300 קלווין. שני הכוכבים מקיפים זה את זה במסלול אליפטי למדי כך שהמרחק ביניהם נע בין 8 יחידות אסטרונומיות (פחות מהמרחק של שבתאי מהשמש) ו-67 יחידות אסטרונומיות (יותר מפעמיים המרחק של נפטון מהשמש) וזמן ההקפה הוא 84.5 שנים. שניהם עזבו את הסדרה הראשית ונמצאים בתהליך של התנפחות והתקררות לקראת הפיכתם לענקים אדומים.

## קישורים חיצוניים
* מוליפיין באתר של ג'ים קלר
* 

## הערות שוליים

קטגוריה:כוכבים כפולים
קטגוריה:תת-ענקים מסוג A
קטגוריה:קבוצת הכוכבים קנטאור
יצחק אשכנזי (רב)

הרב **יצחק אשכנזי** (1859–1915) היה שד"ר ירושלמי, חבר ועד העדה הספרדית בירושלים וחבר בית הדין של העדה, ממייסדי בית החולים משגב לדך.

## קורות חיים
נולד בירושלים בשנת 1859 (ה'תרי"ט) לשרה ולראשון לציון הרב אברהם אשכנזי. בצעירותו נישא לרבקה, ויחד נולדו להם חמישה ילדים.

במשך תקופה שימש כמורה לתלמוד בישיבת תפארת ירושלים, ונחשב לדרשן מפורסם בעיר. נמנה עם מייסדי בית החולים משגב לדך, ורכש בעצמו את הקרקע עליה הוקם המבנה. כן יצא לחו"ל כשד"ר בשליחות עבור בית החולים מספר פעמים, וביקר בין היתר באלג'יריה, בהרי הקווקז ובכותאיסי שבגאורגיה. לאחר שחזר ממסעותיו, נבחר לשמש כיו"ר ההנהלה של בית החולים.

בשנת 1900 (ה'תר"ס) שימש כחבר בוועד העדה הספרדית בירושלים, וחבר בית הדין של העדה בעיר. במשך חייו נמנע לשמש בתפקידים רבניים, ולאחר פטירת הראשון לציון הרב יעקב שאול אלישר הוצעה לו משרתו אך סירב.

בחלק מתקופות שהותו של הרב בן ציון אברהם קואינקה בחו"ל, הופקדה מלאכת עריכת כתב העת התורני המאסף בידיו.

במלחמת העולם הראשונה עבר להתגורר עם משפחתו באלכסנדריה שבמצרים בעקבות היותו אזרח צרפת.

הלך לעולמו באלכסנדריה ב-31 באוגוסט 1915 (כ"א באלול ה'תרע"ה), ונקבר בבית העלמין היהודי בעיר.

בנו שלמה נישא לשמחה, בתו של הרב משה מלכא, והיה איש ציבור וחבר ועד שכונת אהל משה.

## חיבוריו
חיבוריו בשו"ת ובפוסקים נשארו בכתבי יד. חלק מתשובותיו הודפסו בספר "מעשי איש", וב"המאסף" בעריכת הרב בן ציון אברהם קואינקה, שנה א'.

## לקריאה נוספת
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב', עמ' (123 - 124)

## קישורים חיצוניים
* 

קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:אנשי ועד העדה הספרדית בירושלים
קטגוריה:ירושלים: רבנים
קטגוריה:אנשי ועד העדה הספרדית בישראל
קטגוריה:מורים יהודים במאה ה-19
קטגוריה:מנהלי משגב לדך
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1859
קטגוריה:ארץ-ישראלים שנפטרו ב-1915
קיי אור

**קיי א. אור** (באנגלית: **Kay A. Orr**; נולדה ב-2 בינואר 1939) היא פוליטיקאית אמריקאית שהייתה מושלת נברסקה ה-36. בתפקיד זה כיהנה בשנים 1987–1991 מטעם המפלגה הרפובליקנית. היא האישה הרפובליקנית הראשונה שנבחרה למשרת מושל.

## ביוגרפיה
קיי א. אור נולדה ב-2 בינואר 1939 בשם **קיי אבון שטארק** בעיר ברלינגטון שבאיווה. אמה, סיידי, הייתה פעילה בפוליטיקה המקומית, ואילו אביה, ראלף, היה חבר במועצת עיריית ברלינגטון וסוחר בתחום החקלאות. את לימודיה הגבוהים השלימה באוניברסיטת איווה בשנים 1956–1957. היא נישאה לוויליאם דייטון "ביל" אור ב-26 בספטמבר 1957 ולהם שני ילדים, ג'ון-ויליאם אור וסוזן גייג. היא עברה לגור עם משפחתה בלינקולן שבנברסקה ב-1963. זמן קצר לאחר שהשתכנה בלינקולן, החלה אור להתנדב במפלגה הרפובליקנית. היא תמכה בפוליטיקאים רפובליקנים כמו ריצ'רד ניקסון וקרל קרטיס.

אור הייתה ממלאת מקומו של גזבר נברסקה ב-1981 ושנה לאחר מכן, ב-1982 היא נבחרה למשרה זו. היא הייתה האישה הראשונה להיבחר למשרדים חוקתיים בנברסקה. היא כיהנה בתפקיד זה עד 1987. בשנת 1986, אור נבחרה להיות המועמדת של המפלגה הרפובליקנית בבחירות למושלות נברסקה.

בבחירות הכלליות שנערכו ב-1986 בנברסקה, גברה על ראשת עיריית לינקולן לשעבר, הלן בוסאליס, בבחירות לתפקיד המושל. אלו היו הבחירות הראשונות בארצות הברית בהן נבחרה אישה רפובליקנית למושלת מדינה כלשהי. בבחירות 1990 הפסידה אור לבן נלסון, מועמד המפלגה הדמוקרטית.

בבחירות לנשיאות ארצות הברית 2004 הביעה אור תמיכה בג'ורג' ווקר בוש ובבחירות 2012 היא תמכה במיט רומני. לעומת זאת, במאי 2016, במהלך הבחירות לנשיאות ארצות הברית שנערכו באותה שנה, פרסמה אור מאמר ובו כתבה מדוע אינה תתמוך בדונלד טראמפ.

בעלה, ביל אור, נפטר ב-5 במאי 2013 ממחלת ריאות חסימתית כרונית.

## קישורים חיצוניים

## הערות שוליים

קטגוריה:אמריקאים ילידי איווה
קטגוריה:מושלי נברסקה
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:פוליטיקאיות אמריקאיות
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
מרטין אודרסקי

**מרטין אודרסקי** (באנגלית: **Mark Odersky**; נולד ב-5 בספטמבר 1958) הוא מדען גרמני בתחום המחשבים ופרופסור לשיטות תכנות במכון EPFL שבשווייץ.
הוא מתמחה בניתוח קוד ושפות תכנות. הוא פיתח (בשיתוף עם אחרים) את שפת התכנות סקאלה ואת ג'נריק ג'אווה (נקראה לפני כן "פיצה"), ובנה את הדור הנוכחי של מהדר הג'אווה javac . ב-2007, הוא מונה לעמית של האגודה למחשוב מכונות.

ב-1989, הוא קיבל את הדוקטורט שלו ממכון ETH Zurich תחת ניקלאוס וירת', הוא ידוע בתור המעצב של מספר שפות תכנות, כולל פסקל. הוא עשה פוסט דוקטורט ב-IBM ו-אוניברסיטת ייל.

ב-12 במאי 2011, אודרסקי ושותפים השיקו את Typesafe (שמה שונה Lightbend, בפברואר&#x20;2016), חברה המספקת תמיכה מסחרית, הדרכה, ושירותי סקאלה, והוא משמש כיום כיו"ר ואדריכל ראשי. במסגרת זו הוא תמך בפיתוח Kojo.

## קישורים חיצוניים

* 

## הערות שוליים

קטגוריה:עמיתי ACM
קטגוריה:מפתחי שפות תכנות
קטגוריה:גרמנים שנולדו ב-1958
מיס תבל 1989

**מיס תבל 1989** היא תחרות מיס תבל ה-38, שנערכה בעיר קנקון שבמקסיקו. נציגת ישראל בתחרות הייתה מלכת היופי, ניקול הלפרין, שהגיעה למקום ה-11 בתחרות. את התחרות הנחו השחקן ג'ון פורסיית', השחקנית אמה סאמס ומיס תבל קארן בולדווין.

למיס תבל הוכתרה מלכת היופי של הולנד, אנגלה ויסר.

## תוצאות

### מיקום

## קישורים חיצוניים

## הערות שוליים

קטגוריה:מיס תבל
קטגוריה:תחרויות יופי ב-1989
קטגוריה:מקסיקו: תרבות
קטגוריה:1989 באמריקה הצפונית
ג'יימס קולדוול

**ג'יימס פרנקלין "פרנק" קולדוול ג'וניור** (באנגלית: **.James Franklin ("Frank") Caldwell, Jr**; נולד ב-24 במרץ 1959) הוא קצין בדימוס בדרגת אדמירל בצי ארצות הברית. שירת כראש תוכנית ההנעה הגרעינית של הצי.

## ביוגרפיה
קולדוול נולד בסן דייגו שבקליפורניה וגדל בווירג'יניה. הוא אחד מארבעה ילדים של מרגרט מרי אנדרסון וג'יימס פרנק קולדוול. קולדוול הוא דור חמישי למשרתים בצי האמריקאי, אביו שירת בצי במשך 30 שנים והשתחרר בדרגת קפטן.

ב-1981 סיים לימודי תואר ראשון בהנדסה ימית באקדמיה הימית של ארצות הברית, הוא בעל תואר שני מבית הספר של הצי ללימודים מתקדמים.

לאחר הלימודים הצטרף לצי ארצות הברית והוכשר כאיש צוות בצי הצוללות. בשנים 1982–1984 שירת בצוללת התקיפה מסדרת סדרת לוס אנג'לס "USS בוסטון", בהמשך הקריירה שירת כקצין מכונות בצוללת נושאת הטילים הבליסטיים מסדרת אוהיו "USS אלבמה" עמה ביצע חמישה סבבים. ובשנים 1993–1995 שירת כסגן מפקד צוללת התקיפה מסדרת לוס אנג'לס "USS באפלו".

בשנים 1998–2000 פיקד על צוללת התקיפה מסדרת לוס אנג'לס "USS ג'קסונוויל". לאחר מכן שימש מפקד פלגת פיתוח הצוללות ה-12, מפקד קבוצת הצוללות התשיעית, ובשנים 2010–2013 שימש מפקד צי הצוללות בפיקוד האוקיינוס השקט.

תפקידי המטה שלו כללו בין השאר שירות במטות המשולבים, בפיקוד האוקיינוס השקט, במטה הצי ובפיקוד האסטרטגי של ארצות הברית. בספטמבר 2013 מונה למבקר הצי.

באוגוסט 2015 קודם לדרגת אדמירל ומונה לראש תוכנית ההנעה הגרעינית של הצי.

קולדוול נשוי לקימברלי.

## קישורים חיצוניים

* ביוגרפיה באתר הצי

## הערות שוליים

קטגוריה:אדמירלים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי בית הספר של הצי ללימודים מתקדמים
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:צוללנים אמריקאים
קטגוריה:אמריקאים שנולדו ב-1959
הפיגוע בווסטמינסטר (2017)

**הפיגוע בווסטמינסטר** היה פיגוע טרור אסלאמי שכלל פיגוע דריסה ודקירה, שהתרחש ב-22 במרץ 2017 בשכונת וסטמינסטר שבלונדון, בירת הממלכה המאוחדת. חמישה בני אדם נרצחו בפיגוע ו-40 נפצעו, חלקם באורח קשה. המחבל נורה למוות בידי שוטרים. ארגון הטרור המדינה האסלאמית נטל אחריות לפיגוע.

## הפיגוע
ב-22 במרץ 2017, בסביבות 16:40 שעון ישראל, נהג המחבל במכונית יונדאי מגשר וסטמינסטר לעבר הולכי רגל, ודרס עשרות מהם. הוא המשיך בנסיעה מהירה עד לארמון וסטמינסטר (בית הפרלמנט הבריטי), עד שהתנגש בגדר הארמון. לאחר מכן יצא מהמכונית, הגיע לפתח הארמון חמוש בסכין באורך של כ-20 ס"מ, ודקר שוטר לא חמוש. מיד לאחר מכן הוא נורה ארבע פעמים על ידי שני שוטרים מקומיים ומת במקום.

בפיגוע נרצחו ארבעה בני אדם (שלושה הולכי-רגל ושוטר) ועוד כארבעים נפצעו, בהם כמה באורח קשה. אחת הפצועות מתה מפצעיה ב-6 באפריל.

המחבל הוא חאלד מסעוד, בן 52 יליד בריטניה, שהתאסלם, מורה במקצועו, שנעצר בעבר על ידי ה-MI5 בשל קשריו עם גורמי טרור אסלאמי, ושוחרר. יממה לאחר הפיגוע ארגון המדינה האיסלמית לקח אחריות על הפיגוע.

בעת ההתרחשות הוא היה הפיגוע הקשה ביותר מאז הפיגועים בלונדון ב-2005, והתרחש שנה בדיוק לאחר הפיגועים בבריסל. אולם רק כ-3 חדשים אחריו אירעה מתקפת טרור עם כמות נרצחים כפולה בלונדון.

## לאחר הפיגוע
לאחר הפיגוע ננעל מתחם הפרלמנט הבריטי ליוצאים ונכנסים למשך מספר שעות, וראש ממשלת בריטניה תרזה מיי שנכחה בדיון בפרלמנט באותה השעה, הובהלה לדאונינג 10.

הסקוטלנד יארד הגדיר את האירוע כתקרית טרור, והחל בחקירה.

מדינות רבות, בהן ארצות הברית וישראל, גינו את הפיגוע ושלחו תנחומים לעם הבריטי.

## ראו גם
* מתקפת הטרור בלונדון (יוני 2017)

## קישורים חיצוניים

* 

## הערות שוליים

קטגוריה:לונדון: פיגועי טרור
קטגוריה:פיגועי טרור בממלכה המאוחדת ב-2017
וסטמינסטר
קטגוריה:וסטמינסטר
וסטמינסטר
פיגוע בווסטמינסטר
קטגוריה:המדינה האסלאמית: פיגועים באירופה
רדיו ג'ונאם

**רדיו ג'ונאם** הוא אלבום הסולו הראשון של המוזיקאי הישראלי שקל. "רדיו ג'ונאם" יצא בדצמבר 2016, ואת שירי האלבום הקליט דוידי באוגוסט 2015.

## רקע
המילה "רדיו" בשם האלבום מגיעה, לדברי דוידי, מכך שרדיו כולל תחנות שונות, ובאלבום מגוון רחב סגנונות שונים: מהפרסי האותנטי עד לראפ הישראלי של נצ'י נצ'. לדברי דוידי, משמעות המילה "ג'ונאם" שבשם האלבום בפרסית הוא "נשמה", וכך כונה על ידי חבריו בעבר. בשירים ניתן למצוא קטעי מעבר ממש כמו ברדיו שהופכים את האלבום למקשה אחת, "רדיו ג'ונאם".

מוטיב חוזר באלבום הוא סימפולים וקטעים אינסטרומנטליים הנשענים על המוזיקה האתנית.

## רשימת הקטעים

## קישורים חיצוניים

* האלבום להורדה באתר Bandcamp
* אילן פתחיה, אלבום שלם לדור שבור: על "רדיו ג'ונאם" של שקל, באתר "רעש", 9 בינואר 2017
* איתי פת-יה, שקל - רדיו ג׳ונאם: ביקורת, באתר "הספוג: מגזין היפ הופ ישראלי", 2017

## הערות שוליים

קטגוריה:אלבומי שקל
עונת 2016/2017 בפרמייר ליג

**עונת 2016/2017** הייתה העונה ה-25 במסגרת הפרמייר ליג האנגלית. העונה החלה ב-13 באוגוסט 2016 והסתיימה ב-21 במאי 2017.

ברנלי, האל סיטי ומידלסברו הצטרפו לליגה בפתיחת העונה.

כחלק מתהליך המיתוג מחדש של הליגה הוחלט, לראשונה, כי הליגה תהיה ללא ספונסר ראשי.

בתואר האליפות זכתה צ'לסי, שעבורה היה זה תואר שישי בכל הזמנים באנגליה וחמישי בפרמייר ליג. היורדות לפוטבול ליג צ'מפיונשיפ היו האל סיטי, מידלסברו וסנדרלנד. הארי קיין זכה בתואר מלך השערים עם 29 כיבושים במהלך העונה.

## קבוצות
בעונה לקחו חלק 20 קבוצות - 17 קבוצות ששיחקו בעונה הקודמת, אליהן הצטרפו ברנלי, האל סיטי ומידלסברו, שסיימו את העונה הקודמת בשלושת המקומות הראשונים בצ'מפיונשיפ.

צ'לסי זכתה באליפות, זכייה שישית בתולדות המועדון. צ'לסי, טוטנהאם ומנצ'סטר סיטי, שסיימו בשלושת המקומות הראשונים הבטיחו את מקומן בשלב הבתים בעונה הבאה של ליגת האלופות. ליברפול, שסיימה במקום הרביעי, הבטיחה את מקומה בשלב הפלייאוף של המפעל. ארסנל ומנצ'סטר יונייטד, שסיימו במקומות החמישי והשישי בהתאמה, הבטיחו את מקומן בשלב הבתים של העונה הבאה בליגה האירופית. אברטון, שסיימה את העונה במקום השביעי, זכתה בכרטיס לשלב הפלייאוף של מוקדמות הליגה האירופית.

האל סיטי ומידלסברו, שעלו לליגה בתחילת העונה, ירדו בסיומה לליגה השנייה. אליהן הצטרפה סנדרלנד, שסיימה את הליגה במקום האחרון.

### אצטדיונים
ווסטהאם עברה לשחק בעונה זאת באצטדיון האולימפי כאצטדיון הבית של הקבוצה. האצטדיון, בעל קיבלות של 60 אלף צופים, אך בשל מגבלות בטיחות הוגבל המספר המקסימלי של צופים ל-57 אלף.

טוטנהאם צמצמה את מספר הצופים בפינה הצפון-מזרחית של אצטדיון וייט הארט ליין בשל עבודות הבנייה של האצטדיון החדש.

## שינויי מאמנים

## טבלת הליגה

## כדורגלנים מצטיינים
הארי קיין מטוטנהאם הוטספר כבש 29 שערים וזכה בתואר מלך השערים.

אנגולו קאנטה () (צ'לסי) זכה בפרס שחקן העונה בפרמייר ליג של התאחדות הכדורגל האנגלית, שחקן העונה בפרמייר ליג של התאחדות עיתונאי הכדורגל האנגלית ובפרס כדורגלן השנה שהוענק על ידי התאחדות שחקני הכדורגל.

טיבו קורטואה () (צ'לסי) זכה בפרס כפפת הזהב בפרמייר ליג.

## סטטיסטיקה
### שערים
[ממוזער|שמאל|[הארי קיין - מלך השערים לעונת 2016/17]]

### בישולים

## קישורים חיצוניים

* 
* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt
* נתונים מאתר worldfootball
* תיאור מפורט של המשחקים

## הערות שוליים

קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:עונות בפרמייר ליג
קטגוריה:2016 בממלכה המאוחדת
קטגוריה:2017 בממלכה המאוחדת
מיס תבל 1987

**מיס תבל 1987** היא תחרות מיס תבל ה-36, שנערכה בסינגפור. נציגת ישראל בתחרות הייתה היא מלכת היופי ימית נוי. את התחרות הנחו מגיש הטלוויזיה בוב ברקר והשחקנית מארי פראן. 

למיס תבל הוכתרה מלכת היופי של צ'ילה, ססיליה בולוקו. זוהי הייתה הפעם הראשונה שנציגת צ'ילה זכתה בתחרות.

## תוצאות

## שופטים
* דבורה קרתי דו
* איזבל סנפורד

## הערות שוליים

קטגוריה:מיס תבל
קטגוריה:תחרויות יופי ב-1987
קטגוריה:סינגפור: תרבות
הדרבי של בלגרד

[אוהדי הכוכב האדום ב[אצטדיון הכוכב האדום, אצטדיונה הביתי של הקבוצה|ממוזער|250px]]
[אוהדי פרטיזן ב[אצטדיון פרטיזן, אצטדיונה הביתי של הקבוצה|ממוזער|250px]]
**הדרבי של בלגרד** (בסרבית-קירילית: **Београдски дерби**; בכתב לטיני: **Beogradski derbi**), המכונה "הדרבי הנצחי" (בסרבית-קירילית: **Вечити дерби**; לטינית – **Večiti derbi**) או "הדרבי של דרום אירופה", הוא הדרבי המקומי בבלגרד, סרביה בין שתי קבוצות הכדורגל הגדולות בבלגרד ובסרביה: פרטיזן בלגרד והכוכב האדום בלגרד.

הדרבי מתאפיין ביריבות בין המועדונים לא רק בתחום הכדורגל אלא גם בכדורסל ובכדוריד ובתחומים אחרים שהקבוצות מתחרות זו בזו. הדרבי החל זמן קצר לאחר הקמת הקבוצות בשנת 1945 ושליטתן הכמעט בלעדית על הליגה הסרבית.
## סטטיסטיקה

### תוצאות ראש בראש
157 משחקים רשמיים שוחקו עד היום בין הקבוצות במסגרת ליגת העל הסרבית. עד עונת 1963/64 כל משחקי הדרבי שוחקו באצטדיון פרטיזן.

## קישורים חיצוניים

* 

בלגרד
קטגוריה:בלגרד: תחרויות ספורט
קטגוריה:הכוכב האדום בלגרד (כדורגל)
קטגוריה:פרטיזן בלגרד (כדורגל)
קטגוריה:בלגרד: כדורגל
ויליאם רמזי (יצרן)

**ויליאם רמזי** (באנגלית: **William Ramsay**, 6 ביוני 1868 - 4 בספטמבר 1914) היה יצרן משחות נעליים אוסטרלי יליד סקוטלנד. בשנת 1906, רמזי פיתח את "קיווי", מותג משחת נעליים, שכיום, נחשב אחד מהמותגים המפורסמים בעולם בתחום.

נולד בגלאזגו בשנת 1868, הוא ומשפחתו עברו למלבורן כשהיה בן עשר, ביוני 1878. המשפחה שגשגה בוויקטוריה, אביו, שעבד כחרט בסקוטלנד, הפך מתווך נדל"ן מצליח. לאחר שעזב את בית הספר, ייסד רמזי חברת נדל"ן עם אביו, בשם "ג'ון רמזי ובנו", שהצליחה.

ב-1906, הוא ואשתו, אנני, החלו בייצור משחת נעליים חדשה תחת הסימן המסחרי "קיווי". המשחה זכתה להצלחה אדירה באוסטרליה בתוך מספר שנים. היא נקראה כמחווה למורשת הניו זילנדית של אנני רמזי, שהקיווי היא ציפורה הרשמית.

רמזי מת מסרטן בבית המשפחה באסנדון, מלבורן. אביו נפטר עשר שנים מאוחר יותר.

## קישורים חיצוניים
* 

קטגוריה:אנשי עסקים אוסטרלים
קטגוריה:ממציאים אוסטרלים
קטגוריה:ילידי 1868

קטגוריה:נפטרים ב-1914
קטגוריה:בריטים שנפטרו ב-1914
We'll Meet Again

[200px|ממוזער|שמאל|[ורה לין שרה במפעל תחמושת בבריטניה, 1941]]
"**We'll Meet Again**" הוא שיר בריטי משנת 1939, בביצועה של הזמרת ורה לין, שהפך לאחד מסמלי מלחמת העולם השנייה בבריטניה. מילות השיר נכתבו על ידי יואי צ'ארלס (Hughie Charles) והולחנו על ידי רוס פרקר (Ross Parker).

השיר מביע בשם אומרו תקווה וביטחון בפגישה מחדש בעתיד עם אנשים קרובים. ככזה הוא דיבר מאוד ללבם של החיילים שיצאו אל סכנות המלחמה וללבם של קרוביהם שנשארו מאחור בחרדה לשלומם.

ב-1943 הופק סרט קולנוע מוזיקלי באותו שם בכיכובה של ורה לין.

מאז המלחמה זכה השיר למספר רב של ביצועים מפי זמרים שונים וביניהם אנגלברט המפרדינק, בני גודמן, בארי מנילו, ג'ולי אנדרוז, ג'וני קאש, פרנק סינטרה ורוד סטיוארט. הוא גם זכה לעשרות אזכורים בסרטי קולנוע ובתוכניות טלוויזיה. אחד הידועים שבהם היה השמעת השיר בסצנת הסיום של הסרט דוקטור סטריינג'לאב.
השיר הוזכר גם בשיר בשם "Vera" מהאלבום "The Wall" של להקת פינק פלויד.

ב-1982 היה שם השיר גם לשמה של סדרת דרמה טלוויזיונית בהפקת ה-BBC, בכיכובה של סוזנה יורק, המתרחשת על רקע מלחמת העולם השנייה.

ורה לין שרה את השיר בלונדון ב-2005 במסגרת האירועים לציון מלאת 60 שנים לסיום המלחמה. עשר שנים לאחר מכן שרו את השיר הזמרים קתרין ג'נקינס ואלפי בו בסופו של קונצרט חגיגי בלונדון לציון 70 שנים לסיום המלחמה באירופה.

בשנת 2009 יצא לאור תקליטור אוסף של שירי ורה לין, אשר נקרא על שם השיר. התקליטור הגיע למקום הראשון במצעד המכירות בבריטניה.

## קישורים חיצוניים

*VE Day 70th anniversary concert: Katherine Jenkins, Pixie Lott and Status Quo lead celebrations, באתר Evening Standard, 9 במאי 2015

## הערות שוליים

קטגוריה:שירי 1939
קטגוריה:שירי אנגלברט המפרדינק
קטגוריה:שירים באנגלית
קטגוריה:שירי מלחמת העולם השנייה
קטגוריה:הממלכה המאוחדת במלחמת העולם השנייה
קטגוריה:שירים על פרידה
נדנדה בשניים

**נדנדה בשניים** (באנגלית: **Two for the Seesaw **) הוא סרט קולנוע אמריקאי מסוגת דרמה רומנטית משנת 1962 בבימויו של רוברט וייז ובכיכובם של שירלי מקלין ורוברט מיצ'ם.

הסרט מבוסס על המחזה "נדנדה בשניים" מאת ויליאם גיבסון שהועלה 750 פעם בברודוויי בכיכובם של אן בנקרופט והנרי פונדה. המחזה גם תורגם לעברית והוצג בישראל מעל במות שונות.

המחזאי ויליאם גיבסון השתתף בכתיבת התסריט. רוברט וייז ביים את הסרט בתקופה בין שתי הצלחותיו הגדולות: סיפור הפרברים (1961) וצלילי המוסיקה (1965).

פול ניומן ואליזבט טיילור היו אמורים לשחק בסרט אך טיילור הייתה עסוקה בהסרטת קלאופטרה.

את המוזיקה חיבר אנדרה פרבין. למוטיב המוזיקלי חוברו מילים שאינן מושרות בסרט והוא הפך ללהיט בשם Second Chance שזכה לביצועים כליים וקוליים רבים כמו ג'קי קיין ואלה פיצג'רלד. השיר היה מועמד לפרס אוסקר לשיר המקורי הטוב ביותר. הסרט היה מועמד גם לפרס אוסקר לצילום הטוב ביותר - שחור לבן.

המחזה נכתב לשני שחקנים ומתאר מערכת יחסים בן גבר ואישה השונים בגיל, במעמד ובאופי. יחסים אלה מאופיינים בעליות ומורדות כמו בנדנדה. העלילה סטטית ומתרחשת בדירה. כדי לעבד אותה לסרט היה צורך להוסיף צילומי חוץ ומספר שחקנים בתפקידים קטנים שלא היו במחזה.

## תקציר העלילה
ג'רי ראיין (רוברט מיצ'ם) מסתובב ברחובות מנהטן ללא תכלית. הוא הגיע לשם מאומהה בנברסקה לאחר שנפרד מאשתו. לאחר שוטטות ממושכת הוא מגיע למועדון של ידיד בגריניץ' וילג' שם הוא פוגש בצעירה בשם גיטל מוסקה (מוסקוביץ) (שירלי מקלין). הפגישה ביניהם היא קצרה ולא משמעותית אבל כשהוא חוזר לחדרו המרופט הוא חש בבדידות ומתקשר אליה.

שניהם שונים באופיים ובהתנהגותם והקשר ביניהם מתאפיין בעליות ומורדות ובאלימות מילולית ולפעמים פיזית. גיטל היא צעירה יהודייה בת 29 המתיימרת להיות רקדנית, עובדת בעבודות מזדמנות, מקבלת לעיתים קצבת אבטלה ומנהלת חיי מין חופשיים. ג'רי מבוגר ממנה, עורך דין, אדם שקול ומבוסס שעבד במשרד עורכי דין של חמיו וכעת פרוד מאשתו לה היה נשוי 12 שנה. כעת נמצא מרושש ובודד בניו יורק ואין איש שיוכל להתעניין בצרותיו פרט לגיטל.

עם הזמן הוא מתאהב בה, מוצא עבודה ותומך בה כספית וגם כאשר היא חולה בהתקף של כיב פפטי. אשתו של ג'רי מתקשרת מנברסקה ומודיעה לו כי קבלה את הגט אך היא מתגעגעת אליו. ג'רי לא מודיע זאת לגיטל אלא לאחר שבועיים, כשהוא נמצא בתהליך של העברת חפציו לדירתה. היא נעלבת ורבה איתו קשות אך הוא מודיע לה כי למרות הגט הוא מרגיש יותר טוב בנברסקה קרוב לגרושתו והם נפרדים.

## קישורים חיצוניים

* קדימון לסרט נדנדה בשניים, באתר יוטיוב
* השיר Second Chance (הזדמנות שנייה) בביצוע ג'קי קיין, באתר יוטיוב
* 
* נדנדה בשניים, באתר TCM
קטגוריה:ערכים שבהם תבנית בריטניקה אינה מתאימה
קטגוריה:יצירות עם שתי דמויות
קטגוריה:סרטי 1962
קטגוריה:סרטי דרמה רומנטית
קטגוריה:סרטי יונייטד ארטיסטס
קטגוריה:סרטי שחור-לבן אמריקאיים
קטגוריה:סרטי שירלי מקליין
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי דרמה רומנטית אמריקאיים
קטגוריה:סרטי רוברט וייז
ג'ון ריימונד

**ג'ון וו. "ג'יי" ריימונד** (באנגלית: **John W. "Jay" Raymond**) הוא קצין בדימוס בדרגת גנרל, בתפקידו האחרון שירת כמפקד כוח החלל של ארצות הברית.

## ביוגרפיה
ריימונד למד תואר ראשון באוניברסיטת קלמסון במסגרת מלגה מתוכנית הכשרת קציני המילואים של חיל האוויר של ארצות הברית. ב-1984 סיים את לימודיו והתגייס לחיל האוויר. שירת כקצין בקרה בכנף טילים בליסטיים אסטרטגיים. בשנים 2000–2001 פיקד על טייסת לווייני הריגול 5 שבסיסה באנגליה. בשנים 2005–2007 פיקד על להק המבצעים של כנף 30, שייעודה שיגור לוויינים, במסגרת זו הוצב במשך כחמישה חודשים במרכז המבצעים האוויריים של בעלות הברית בבסיס אל-עובייד שבקטר. בשנים 2007–2009 פיקד על כנף החלל 21 שייעודה אספקת התרעה מפני טילים. 

באוגוסט 2009 קודם לדרגת בריגדיר גנרל ומונה לראש אגף תכנון בפיקוד החלל של חיל האוויר. בדצמבר 2010 מונה לסגן מפקד חיל האוויר החמישי וסגן מפקד חיל האוויר ה-13 בבסיס יוקוטה שביפן. ביולי 2012 מונה לראש אגף תכנון ומדיניות בפיקוד האסטרטגי של ארצות הברית בדרגת מייג'ור גנרל. בינואר 2014 קודם לדרגת לוטננט גנרל ומונה למפקד חיל האוויר ה-14 ולמפקד הפיקוד המשולב לחלל של הפיקוד האסטרטגי בבסיס ונדנברג. באוגוסט 2015 מונה לראש אגף מבצעים במטה חיל האוויר. 

באוקטובר 2016 קודם לדרגת גנרל ומונה למפקד פיקוד החלל של חיל האוויר. באוגוסט 2019 מונה למפקדו הראשון של פיקוד החלל של ארצות הברית, פיקוד קרבי מאוחד, במקביל לתפקידו בחיל האוויר. בדצמבר 2019 עם כינונו של כוח החלל של ארצות הברית מונה למפקדו הראשון. הוא שירת בתפקיד עד פרישתו בנובמבר 2022.

לריימונד תואר שני בלימודי ביטחון לאומי ואסטרטגיה צבאית ממכללת המלחמה של הצי, תואר שני בניהול מאוניברסיטת מרכז מישיגן ותואר ראשון בניהול מאוניברסיטת קלמסון. הוא נשוי למולי.

## קישורים חיצוניים

* ביוגרפיה באתר כוח החלל של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של חיל האוויר
קטגוריה:מפקדי פיקוד החלל של ארצות הברית
קטגוריה:בוגרי אוניברסיטת קלמסון
קטגוריה:בוגרי אוניברסיטת מרכז מישיגן
קטגוריה:בוגרי מכללת המלחמה של הצי
קטגוריה:אמריקאים שנולדו ב-1962
ראיין סמפסון

**ראיין אוליבר סמפסון** (באנגלית: **Ryan Oliver Sampson**; נולד ב-28 בנובמבר 1985) הוא שחקן אנגלי. הוא ידוע בעיקר מהופעתו בתפקיד גרומיו בסיטקום הבריטי "פלבס", בתוכנית המערכונים "Glitchy" ובדמות אלכס ונאבלס בסדרה הקומית "אחרי שהלכת", בה גילם את דמות הבן של ג'ימי ונאבלס (ניקולס לינדהרסט). ב-2008 הופיע סמפסון בשני פרקים בסדרת המדע בדיוני "דוקטור הו" ב-"The Sontaran Stratagem" ו-"The Poison Sky" בתפקיד לוק רטיגן.

## ביוגרפיה
סמפסון נולד במסברו בעיר רות'רהאם שבמחוז יורקשייר. הוא למד בבית הספר התיכון ויילס בקיווטון פארק, שם הופיע בהצגות של בית הספר.

קריירת המשחק של סמפסון החלה בהופעה בתיאטרון קרוסיבל בשפילד. לפני שהתחיל לשחק בסיטקום " אחרי שהלכת" ב-2003 הופיע בפרק בסדרה "מחשבות רצחניות", אחר כך שיחק בסדרות "Denial of Murder", "הולבי סיטי" ו-"Heartbeat". ב-2007 הופיע בפיילוט של הסדרה "The Things I Haven't Told You". סמפסון שיחק בתפקיד הילד הגאון לוק רטיגן בשני פרקים של הסדרה "דוקטור הו" "תכסיס הסונטארן" ו"שמי הרעל". ב-2008 עבד בתיאטרון המלכותי הלאומי. ב-2011 שיחק בתפקיד קטן בסדרה הקומית "Fresh Meat". ב-2015 גילם דמויות שונות בתוכנית המערכונים "Glitchy" של ITV2. עוד ב-2015 גילם את דמותו של צ'אלרס 'בוז' דיקנס בסדרת הדרמה "תולדות פרנקנשטיין".

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1985
גלן וולטרס

**גלן מייקל וולטרס** (באנגלית: **Glenn Michael Walters**) הוא קצין בדימוס בדרגת גנרל ששירת כסגן מפקד חיל הנחתים של ארצות הברית. מכהן מאז 2018 כנשיא המכללה הצבאית של קרוליינה הדרומית ("סיטאדל").

## ביוגרפיה
וולטרס למד תואר ראשון בהנדסת אלקטרוניקה במכללה הצבאית של קרוליינה הדרומית ("סיטאדל"). את הלימודים עשה במסגרת תוכנית הכשרת עתודת הקצונה של חיל הנחתים. ב-1979 סיים את לימודיו והחל לשרת כמפקד מחלקה בפלוגה מסייעת של דיוויזיית הנחתים השנייה.

עבר קורס טיס, הוכשר כטייס AH-1T קוברה ושירת בטייסת המסוקים 169. ב-1986 עבר לשרת בגדוד הסיור הראשון של חיל הנחתים כקצין מבצעים ותיאום אוויר. ב-1987 עבר הסבה למסוקי AH-1W סופר קוברה והוצב בכוח משימה אווירי-קרקעי על גבי אוניית הסער האמפיבית "USS אוקינאווה" בים הערבי. ייעוד הכוח היה הגנה על מכליות נפט מפני תקיפות אירניות על רקע מלחמת איראן–עיראק. בשובו לארצות הברית שימש עוזר קצין מבצעים וקצין לוגיסטי בטייסת 169.

ב-1990 עבר הכשרה בבית הספר לטייסי ניסוי של הצי. שירת כטייס ניסוי, השתתף בבחינת מערכות לשילוב במסוקי הסופר קוברה ולאחר מכן כמדריך להטמעת אמצעי ראיית לילה. ב-1995 מונה לקצין מבצעים בטייסת 369 שהוצבה באוקינאווה וב-1996 מונה לסגן מפקד הטייסת. בשנים 1997–1999 שירת כמפקד טייסת האימונים 303 ולאחר מכן שירת כסגן מפקד להק 39. באפריל 1999 הוצב במטה חיל הנחתים כראש ענף תכנון במחלקת האוויר. במרץ 2001 עבר לשרת במשרד תת-מזכיר ההגנה של ארצות הברית ושהה בפנטגון בזמן פיגועי 11 בספטמבר.

באוגוסט 2003 מונה למפקדה הראשון של טייסת הבל-בואינג V-22 אוספריי, מטוס-מסוק שהיה בתקופת ניסויים לקראת הכנסתו לשירות מבצעי. ב-2006 מונה לראש ענף דרישות במחלקת האוויר במטה חיל הנחתים ולאחר מכן שימש ראש ענף תוכניות, מדיניות ותקציב ועוזר ראש מחלקת האוויר. באוגוסט 2008 קודם לדרגת בריגדיר גנרל ועבר לשרת באגף מבנה הכוח, משאבים והערכה במטות המשולבים. בנובמבר 2010 מונה למפקד כוח הפריסה הקדמי באפגניסטן של כנף הנחתים השנייה. במאי 2012 מונה למפקד הכנף. ביוני 2013 קודם לדרגת לוטננט גנרל ומונה לראש אגף תוכניות ומשאבים במטה חיל הנחתים.

באוגוסט 2016 קודם לדרגת גנרל ומונה לסגן מפקד חיל הנחתים, הוא שירת בתפקיד עד אוקטובר 2018.

לאחר פרישתו מהשירות הצבאי מונה לנשיא המכללה הצבאית של קרוליינה הדרומית.

## קישורים חיצוניים

* גלן וולטרס באתר חיל הנחתים
*גלן וולטרס באתר המכללה הצבאית של קרוליינה הדרומית
## הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:נשיאי המכללה הצבאית של קרוליינה הדרומית
קטגוריה:טייסי חיל הנחתים של ארצות הברית
קטגוריה:טייסי ניסוי אמריקאים
קטגוריה:מעוטרי מדליית האוויר
קטגוריה:מפקדי כנף הנחתים השנייה
קטגוריה:מלחמת המפרץ: אישים
קטגוריה:מעוטרי מדליית השירות המצוין של מחלקת ההגנה
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1957
קטגוריה:בוגרי המכללה הצבאית של קרוליינה הדרומית
אלפרד פון בקמן

**אלפרד פון בקמן** (בגרמנית: **Alfred von Böckmann**; 29 בספטמבר 1859 – 19 בנובמבר 1921) היה גנרל לוטננט גרמני אשר פיקד על כוחות במלחמת העולם הראשונה.

## ביוגרפיה
### תחילת דרכו
בקמן נולד ב-29 בספטמבר 1859 בעיר פוטסדאם שהשתייכה אז לממלכת פרוסיה. ב-1880 הוא התגייס לצבא הפרוסי בדרגת לויטננט. ב-1907 הוא מונה לראש מטה הקורפוס ה-14 אשר הוצב בקרלסרוהה, וב-20 באפריל 1909 הועלה לדרגת אוברסט. במרץ 1911 מונה למפקד גדוד אשר הוצב בשוורין. בנובמבר 1912 מונה למפקד הבריגדה ה-75 אשר הוצבה באולשטין, וב-27 בינואר 1913 הועלה לדרגת גנרל מיור.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 היה בקמן מפקד הבריגדה ה-75. הבריגדה שלו נכללה במסגרת הדיוויזיה ה-37 אשר הייתה חלק מהקורפוס ה-20. הבריגדה נפרסה בחזית המזרחית והשתתפה בבלימת הפלישה הרוסית לפרוסיה המזרחית וכן בקרב טננברג ובקרב הראשון על האגמים המזוריים. בספטמבר 1914 הוא מונה למשך תקופה קצרה למפקד הדיוויזיה ה-41. ב-1915 הוא השתתף בקרב השני על האגמים המזוריים, וב-15 באוגוסט של אותה שנה מונה לראש מטה ארמיית הניימן תחת אוטו פון בלו. הוא השתתף עם הארמייה במתקפת גורליצה-טרנוב, ולאחר מכן בנסיגה הגדולה, וב-30 בדצמבר 1915 שונה שמה לארמייה השמינית. ב-5 באוקטובר 1916 הועברו בקמן ובלו לחזית המקדונית. בלו מונה למפקד קבוצת ארמיות פון בלו ובקמן מונה לראש מטה הקבוצה. כוחות הקבוצה נכשלו בכיבוש העיר סלוניקי, ובעקבות כך הוחלף בלו ב-22 באפריל 1917 בפרידריך פון שולץ. ב-8 באוגוסט של אותה שנה מונה בקמן למפקד קורפוס המילואים ה-3, וב-5 בספטמבר הועבר לפקד על הקורפוס ה-14. ב-1 בנובמבר 1917 מונה למפקד קורפוס המשמר היוקרתי. הקורפוס נכלל במסגרת הארמייה הרביעית והוצב בחזית המערבית. ב-9 באפריל 1918 השתתף הקורפוס בהתקפה של הארמייה על הכוחות הבריטים לכיוון נמלי תעלת למאנש, במסגרת קרב איפר הרביעי שהיה חלק ממתקפת האביב, אך המתקפה נכשלה בכיבוש יעדיה. בהמשך אותה שנה הותקף הקורפוס בידי מדינות ההסכמה במסגרת מתקפת מאה הימים, ונאלץ לסגת מעמדותיו. ב-12 באוגוסט 1918 הועבר בקמן לפקד על הקורפוס השלישי. הוא פיקד על הקורפוס עד סיום המלחמה, וב-30 בספטמבר 1919 פורק הקורפוס ובקמן פרש מהצבא.

בקמן נפטר בעיר באד וילדונגן ב-19 בנובמבר 1921 בגיל 62.

## קישורים חיצוניים

* אלפרד פון בקמן 
* אלפרד פון בקמן 

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:גרמנים שנולדו ב-1859
קטגוריה:גרמנים שנפטרו ב-1921
שמעון אשריקי

ממוזער|300x300 פיקסלים|הרב אשריקי (מימין), בטקס הנחת אבן הפינה לבית הכנסת "אור זרוע, ירושלים, 1926
הרב **שמעון אשריקי** (1860–1930) היה שד"ר, חבר בית הדין של העדה הספרדית בירושלים, ממנהיגי ועד העדה המערבית בעיר, ואב בית הדין של העדה.

## ביוגרפיה
נולד בשנת 1860 (ה'תר"ך) באספי שבמרוקו לחיים, שהיה מעשירי העיר. בהיותו כבן 5 עלו עמו הוריו לישראל והתיישבו ביפו, שם התחנך בצעירותו אצל הרב שלמה חזן. לאחר מספר שנים ביפו, עבר להתגורר בירושלים בעקבות פטירת אביו, שם למד יחד עם הרב יצחק אשכנזי. בתקופה זו נישאה אמו לראשון לציון הרב אברהם אשכנזי, והוא אומץ אצלו כבן.

בסיום לימודיו נישא לבוליסה סול, בת הגביר אברהם פינסו שהיה ממנהיגי וראשי העדה הספרדית. בתקופה שלאחר נישואיו יצא בשליחות כשד"ר מטעם כוללות ירושלים לערי הודו, עיראק, צפון אפריקה וספרד. בשנת 1900 ובשנת 1902 שהה בשליחויות כשד"ר מטעם העדה המערבית במרוקו. בסיום שליחויותיו שב לירושלים ומונה לשמש כחבר בית הדין של העדה הספרדית בעיר.

בשנות מלחמת העולם הראשונה שימש כחבר בבית הדין המורחב "משמרת הקודש" של עדות הספרדים והאשכנזים לצד הרב אליהו משה פאניז'יל והרב וידאל סורנאגה, ולאחר פטירתו של הרב יוסף חיים הכהן בשנת 1921 (ה'תרפ"א), מונה לשמש במקומו כאב בית הדין של העדה המערבית. בפעילותו הציבורית שימש בין היתר כחבר ועד העיר ליהודי ירושלים.

בשנתיים האחרונות לחייו התעוור וסבל ממחלות שונות, עד לפטירתו בירושלים ב-22 ביוני 1930 (כ"ג בסיוון ה'תר"ץ). נטמן בבית העלמין בהר הזיתים.

בתו בידה נישאה ליצחק יחזקאל יהודה, ונפטרה בחיי אביה. בנו** **חיים שימש כמורה לערבית בגימנסיה הרצליה ובבית הספר התיכוני למסחר בתל אביב.

## לקריאה נוספת
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב' (עמ' 127)
* דוד תדהר (עורך), **אניצקלופדיה לחלוצי היישוב ובוניו** (עמ' 89)

## קישורים חיצוניים
* שמעון אשריקי, בספר יהודי המזרח בארץ ישראל, מאת משה דוד גאון, באתר HebrewBooks
* 
* 
* 
* 

## הערות שוליים

קטגוריה:רבנים ישראלים
קטגוריה:רבנים מרוקאים
קטגוריה:שד"רים
קטגוריה:ירושלים: רבנים
קטגוריה:אנשי ועד העדה המערבית בירושלים
קטגוריה:אנשי עליות קדומות לארץ ישראל
קטגוריה:אבות בתי דין
קטגוריה:עולים לארץ ישראל בשנים 1800–1881
קטגוריה:יהודים הקבורים בהר הזיתים
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1930
היינריך פאת

**היינריך פאת** (בגרמנית: **Heinrich Fath**; 9 במאי 1863 – 13 בפברואר 1929) היה גנרל בצבא האוסטרו-הונגרי אשר פיקד על כוחות צבאיים במלחמת העולם הראשונה.

## ביוגרפיה
### תחילת דרכו
פאת נולד ב-9 במאי 1863 בעיר קלאוזנבורג שהשתייכה אז לאימפריה האוסטרית. כיום שם העיר קלוז'-נאפוקה והיא נמצאת בתחומי רומניה המודרנית. הוא למד בבית ספר צבאי בטימישוארה ובמרץ 1880 התגייס כטוראי לצבא האוסטרו-הונגרי. בין 1884–1886 למד באקדמיה צבאית בווינה, ובאוקטובר 1886 הוצב במטה הבריגדה ה-49. בנובמבר של אותה שנה הועלה לדרגת לוטננט, ובפברואר 1889 הוצב במטה הדיוויזיה ה-2. במאי של אותה שנה קודם לדרגת האופטמן. בין 1890–1894 למד באקדמיה הצבאית הטרזיאנית בווינר נוישטאדט. בנובמבר 1894 מונה למפקד פלוגה בגדוד ה-76 אשר הוצב בשופרון. שנה לאחר מכן הוא קודם לדרגת מיור ומונה לראש מטה הדיוויזיה ה-14 אשר הוצבה בברטיסלבה. באוקטובר 1899 הועבר לפקד על הגדוד ה-2 ברגימנט היגרים ה-19. בינואר 1901 הועלה לדרגת אוברסט. בנובמבר 1902 הועבר לפקד על הרגימנט ה-28, במאי 1905 קודם לדרגת מגנרל מיור, בספטמבר 1907 מונה למפקד הבריגדה ה-60 ושנתיים לאחר מכן הועבר לפקד על הבריגדה ה-12. בינואר 1911 הועבר לפקד על הדיוויזיה ה-33, ובאפריל 1913 הוא הועלה לדרגת לוטננט פלדמרשל והועבר לפקד על הקורפוס השני אשר הוצב בווינה.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 היה פאת מפקד הקורפוס השני. הוא מונה להיות המושל הצבאי של וינה, וב-21 באוגוסט 1915 הוענקה לו דרגת כבוד של גנרל חיל הרגלים. בנובמבר של אותה שנה מונה למפקד קורפוס אשר נקרא "קורפוס פאת" לכבודו. מטה הקורפוס היה בווהלין, והוא נכלל במסגרת הארמייה הרביעית בפיקודו של יוזף פרדיננד, ארכידוכס אוסטריה. הארמייה הייתה פרוסה בחזית המזרחית כחלק מקבוצת הארמיות לינסינגן בפיקודו של הגנרל הגרמני אלכסנדר פון לינסינגן. במאי 1916 הפכה דרגת הגנרל שלו לקבועה. ב-24 ביולי של אותה שנה פאת פיקד על כוחותיו בקרב קובל, שבו נבלמה מתקפת ברוסילוב. באוקטובר הפך קורפוס פאת להיות הקורפוס ה-22. בנובמבר 1916 הוא הוחלף בתפקיד ברודולף קראוס. הוא לא קיבל כוח חדש לפקד עליו עד סוף המלחמה, ופרש מהצבא בתחילת 1919. הוא נפטר בווינה ב-13 בפברואר 1929.

## קישורים חיצוניים

* היינריך פאת 
* היינריך פאת 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:אוסטרים שנולדו ב-1863
קטגוריה:נפטרים ב-1929
אורניתוסקלידה

**אורניתוסקלידה** (שם מדעי: ***Ornithoscelida***) הוא ענף (קבוצה פילוגנטית) של דינוזאורים שכוללת את תת-הסדרה תרופודה ואת סדרת אורניתיסקיה (בעלי אגן דמוי עוף). ההגדרה הפילוגנטית של ענף זה היא כל צאצאציו של האב הקדמון הצעיר ביותר שכולל גם את הטריצרטופס (*Triceratops horridus*) וגם את דרור הבית (*Passer domesticus*).
קבוצה זו הוגדרה במקור על ידי תומאס הנרי האקסלי במאה ה-19 אך מהר מאוד בוטלה, עקב החלוקה הקלאסית. ב-2017 הוצעה הקבוצה מחדש על ידי קבוצת פלאונטולוגים במתכונת שונה.

השם אורניתוסקלידה נטבע לראשונה על ידי תומאס הנרי האקסלי ב-1867 כדי לאגד דינוזאורים מסוימים ששילבו מאפיינים של עופות וזוחלים, והיו "בין לבין". עם זאת, קבוצה זו נזנחה מהר לטובת החלוקה הקלאסית של הדינוזאורים לשתי סדרות: סדרת בעלי אגן דמוי לטאה (Saurischia) שכללה את התרופודים (תת-סדרה שכללה דינוזאורים דו-רגליים ואת כל הדינוזאורים הטורפים, בהם אלוזאורוס, ולוצירפטור, טירנוזאורוס וכן את העופות) ודמויי זאורופודים; וסדרת בעלי אגן דמוי עוף (Orinthischia) שכללה דינוזאורים צמחוניים דוגמת אורניתופודים, תיראופורים (דינוזאורים משוריינים) וצרטופסים (בעלי גולגולת עבה ולעיתים קרניים).

ב-2017 פרסמו דייוויד ב. נורמן, מתיו בארון ופול בארט מאמר ב-Nature ובו קראו תיגר על החלוקה הקלאסית. בניתוח פילוגנטי קלדיסטי שערכו הם מצאו שהתרופודים קרובים יותר לבעלי אגן דמוי עוף מאשר לדמויי זאורופודים. כמסקנה מכך הם החליטו על ארגון מחדש של העץ הפילוגנטי של הדינוזאורים: תת-הסדרה תרופודה הוצאה מסדרת בעלי אגן דמוי לטאה שכעת כללה רק את ההררזאוריים ודמויי זאורופודים. התרופודה הוכללה בענף חדש, שלו הם קראו **אורניתוסקלידה**, שכללה לצידם את בעלי אגן דמוי עוף. הם החיו את השם שטבע האקסלי לענף זה.

לפי הצעתם, כך נראית הקלדוגרמה - "עץ המשפחה הפילוגנטי" - החדשה של הדינוזאורים.

מאחר שהפרסום חדש ועדכני, הצעה זו טרם התקבלה כקונצנזוס מדעי בקהילה הפלאונטולוגית. מאחר שיש פער עצום במאובני דינוזאורים בעלי אגן דמוי עוף בסיסיים מתקופת סוף הטריאס, ממצאים חדשים יכולים לשנות את החלוקה המוצעת ולאשש או להפריך את קיומה של קבוצה פילוגנטית זו.

## קישורים חיצוניים
* דארן נאש, Ornithoscelida Rises: A New Family Tree for Dinosaurs, הבלוג של סיינטיפיק אמריקן, 22 במרץ 2017

## הערות שוליים

קטגוריה:בעלי חיים שתוארו ב-1870
קטגוריה:דינוזאוריה
קטגוריה:טקסונים שתוארו בידי תומאס הנרי האקסלי
קטגוריה:קבוצות זוחלים שהתבטלו
רחמים כלנתר

**רחמים כלנתר** (15 בספטמבר 1898 – 1978) שימש חבר מועצת עיריית ירושלים. על שמו נקרא המושג כלנתריזם, שמשמעה מעבר ממפלגה למפלגה תמורת טובות הנאה שונות.

## ביוגרפיה

כלנתר נולד בירושלים בכ"ח באלול ה'תרנ"ח (1898), לאהרן (ממייסדי שכונת הבוכרים) ולצביה (נהרגה בהפגזת ירושלים במלחמת העצמאות). שם המשפחה "כלנתר" - בבוכרית - "נשיא". מעסקני העדה הבוכרית וממנהיגיה.

כלנתר היה חבר סיעת "הפועל המזרחי" בעיריית ירושלים שנטש את סיעתו, שפעלה כדי להדיח את ראש העירייה גרשון אגרון באוגוסט 1956, על רקע תמיכתו של ראש העירייה בהקמת בית כנסת רפורמי ובריכת שחייה מעורבת (בריכת ירושלים) בעיר. כלנתר הפך לתומך של אגרון, דבר שהעניק לאגרון רוב במועצה, ובתמורה מונה כלנתר לתפקיד סגן ראש העירייה הממונה על ענייני דת ותברואה.

צעד זה היה אפשרי כיוון שבאותה תקופה בחרו תושבי הרשות המקומית את חברי המועצה בבחירות יחסיות, והמועצה בחרה מתוכה את ראש המועצה, אשר היה חייב לזכות ברוב מוחלט של חבריה (בשנת 1975 אישרה הכנסת חוק חדש שהפריד בין הבחירות למועצת הרשות ולראש הרשות).

## חיים אישיים
כלנתר היה דור שמיני בירושלים וראש העדה הבוכרית בירושלים. היה נשוי ארבע פעמים. שלוש פעמים בלי ילדים. בפעם הרביעית נשא לאישה את זלפה, אלמנה בת 26, שהמשטרה הבריטית (לפני הקמת המדינה) ירתה בבעלה. זלפה הייתה, מנישואיה הראשונים, אם לשני ילדים, ששכלה עוד שני ילדים בצעירותה.

מנישואיו של כלנתר לזלפה נולדו חמישה ילדים משותפים. אחת מבנותיו היא מגדה מלי-כלנתר ששימשה בתחילת שנות האלפיים דוברת וסמנכ"לית קשרי חוץ בחברת ארקיע ובהמשך הפכה למטפלת זוגית ומטפלת משפחתית.

התגורר בשכונת קטמון בירושלים.

## קישורים חיצוניים
* 
* מת רחמים כלנתר – אבי המונח "כלנתריזם", דבר, 16 באוגוסט 1978

## הערות שוליים

קטגוריה:חברי מועצת העיר ירושלים
קטגוריה:סגני ראש עיריית ירושלים
קטגוריה:פעילי הפועל המזרחי
קטגוריה:חברי הבונים החופשיים בישראל
קטגוריה:יהודים הקבורים בהר הזיתים: חלקת הספרדים
קטגוריה:ישראלים שנולדו ב-1898
קטגוריה:ישראלים שנפטרו ב-1978